title: 2008/75/ЕО: Решение на Съвета от 21 януари 2008 година относно позицията, която Общността следва да заеме в рамките на Международния съвет по кафето по отношение на избирането на депозитар на Международното споразумение за кафето от 2007 г.

text:
               25.1.2008

               BG

               Официален вестник на Европейския съюз

               L 22/20

      РЕШЕНИЕ НА СЪВЕТА

   от 21 януари 2008 година
   относно позицията, която Общността следва да заеме в рамките на Международния съвет по кафето по отношение на избирането на депозитар на Международното споразумение за кафето от 2007 г.
   (2008/75/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133, параграфи 1—4, във връзка с член 300, параграф 2, втора алинея от него,
   като взе предвид предложението на Комисията,
   като има предвид, че:

               (1)

               По време на 98-та си сесия с Резолюция 431 от 28 септември 2007 г. Международният съвет по кафето прие текста на новото Международно споразумение за кафето от 2007 г.

               (2)

               С Резолюция 432 от 28 септември 2007 г. Международното споразумение за кафето от 2001 г. бе продължено за срок от една година от 1 октомври 2007 г. до 30 септември 2008 г.

               (3)

               Съгласно член 2, параграф 10 от Международното споразумение за кафето от 2007 г. бъдещият депозитар на споразумението се избира с решение на Съвета по кафето съгласно сега действащото Международно споразумение за кафето от 2001 г. Това решение трябва да бъде взето с консенсус преди 31 януари 2008 г.

               (4)

               Изборът на депозитар е в интерес на Европейската общност.

               (5)

               Следва да се определи позицията на Европейската общност по този въпрос в рамките на Международния съвет по кафето,

         РЕШИ:
   Член единствен
   Позицията на Европейската общност в рамките на Международния съвет по кафето е да гласува в подкрепа на избора на Международната организация за кафе за депозитар на Международното споразумение за кафето от 2007 година.

      Съставено в Брюксел на 21 януари 2008 година.

            За Съвета

            Председател

         I. JARC


title: 2007/45/ЕОРешение на Европейската централна банка от 15 декември 2006 година относно мерките, необходими за вноската в акумулираната стойност на собствения капитал на Европейската централна банка и за коригиране на вземанията на националните централни банки, съответстващи на прехвърлените чуждестранни резервни активи (ЕЦБ/2006/24)

text:
               31.1.2007

               BG

               Официален вестник на Европейския съюз

               L 24/9

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 15 декември 2006 година
   относно мерките, необходими за вноската в акумулираната стойност на собствения капитал на Европейската централна банка и за коригиране на вземанията на националните централни банки, съответстващи на прехвърлените чуждестранни резервни активи
   (ЕЦБ/2006/24)
   (2007/45/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид устава на Европейската система на централните банки и на Европейската централна банка, и по-специално член 30 от него,
   като има предвид, че:

               (1)

               С оглед на присъединяването на България и Румъния към Европейския съюз и на присъединяването на съответните им национални централни банки (НЦБ) към Европейската система на централните банки (ЕСЦБ) на 1 януари 2007 г., Решение ЕЦБ/2006/21 от 15 декември 2006 г. относно процентното участие на националните централни банки в алгоритъма за записване на капитала на Европейската централна банка (1) установява с действие от 1 януари 2007 г. новите тегла, определени за всяка НЦБ, която ще е членка на ЕСЦБ на 1 януари 2007 г., в алгоритъма за записване на увеличения капитал на Европейската централна банка (ЕЦБ) (наричани по-долу съответно „тегла в капиталовия алгоритъм“ и „капиталов алгоритъм“).

               (2)

               Това налага да се коригират вземанията, които Европейската централна банка, в съответствие с член 30.3 от устава, е записала в полза на НЦБ на държавите-членки, приели еурото (наричани по-долу „участващи НЦБ“), и които съответстват на прехвърлените от участващите НЦБ на ЕЦБ чуждестранни резервни активи (наричани по-нататък „вземания“). Участващите НЦБ, чиито вземания се увеличават в резултат на разширяването на капиталовия алгоритъм на 1 януари 2007 г., следва да извършат компенсационно прехвърляне към ЕЦБ, докато ЕЦБ следва да извърши компенсационно прехвърляне към онези участващи НЦБ, чиито вземания се намаляват вследствие на това разширяване.

               (3)

               С действие от 1 януари 2007 г. максималната стойност на сумата на чуждестранните резервни активи, които могат да се прехвърлят на ЕЦБ, ще възлиза на 57 606 524 025,77 EUR.

               (4)

               Съгласно залегналите в устава основни принципи на справедливост, равнопоставеност и защита на правните очаквания, участващите НЦБ, чийто относителен дял в акумулираната стойност на собствения капитал на ЕЦБ се увеличава в резултат на споменатите по-горе корекции, следва също да извършат компенсационно прехвърляне към онези участващи НЦБ, чийто относителен дял намалява.

               (5)

               Съответните тегла в капиталовия алгоритъм на всяка участваща НЦБ следва преди 31 декември 2006 г. и с действие от 1 януари 2007 г. да се изразят като процент от общия капитал на ЕЦБ, записан от всички участващи НЦБ, с цел да се изчисли корекцията в стойността на дела на всяка участваща НЦБ в акумулираната стойност на собствения капитал на ЕЦБ.

               (6)

               Поради това се налага приемането на ново решение на ЕЦБ, което да отмени Решение ЕЦБ/2003/21 от 18 декември 2003 г. относно мерките, необходими за вноската в резервите и провизиите на Европейската централна банка и за коригиране на вземанията на националните централни банки, съответстващи на прехвърлените чуждестранни резервни активи (2), и Решение ЕЦБ/2004/8 от 22 април 2004 г. определящо мерките, необходими за вноската в акумулираната стойност на собствения капитал на Европейската централна банка и за коригиране на вземанията на националните централни банки, съответстващи на прехвърлените чуждестранни резервни активи, и свързаните с това финансови въпроси (3).

               (7)

               Съгласно член 1 от Решение 2006/495/EО на Съвета от 11 юли 2006 г., в съответствие с член 122, параграф 2 от Договора, относно приемането на единната валута от Славения на 1 януари 2007 г. (4), дерогацията в полза на Словения, посочена в член 4 от Акта за присъединяване от 2003 г. (5), се отменя с действие от 1 януари 2007 г.,

         РЕШИ:
   Член 1
   Дефиниции
   За целите на настоящото решение:

               а)

               „акумулирана стойност на капитала“ означава сумата от резерви на ЕЦБ, сметки на ЕЦБ за преоценка и приравнените на резерви провизии на ЕЦБ, пресметнати от ЕЦБ към 31 декември 2006 г. Резервите и приравнените на резерви провизии на ЕЦБ включват, без да се ограничава широкия смисъл на понятието „акумулирана стойност на собствения капитал“, общия резервен фонд и приравнените на резерви провизии за валутни курсове, лихвени проценти и рискове, свързани с цената на златото;

               б)

               „дата на превод“ означава втория работен ден, след като Управителният съвет одобри финансовите сметки на ЕЦБ за финансовата 2006 година;

               в)

               „доход на ЕЦБ от еуробанкноти“ има същото значение, каквото има терминът „доход на ЕЦБ от еуробанкноти в обращение“, както е дефиниран в член 1, буква г) от Решение ЕЦБ/2005/11 от 17 ноември 2005 г. относно разпределянето на дохода на Европейската централна банка от еуробанкноти в обращение между националните централни банки на участващите държави-членки (6).

         Член 2
   Вноска в резервите и провизиите на Европейската централна банка
   1.   Ако делът на дадена участваща НЦБ в акумулираната стойност на собствения капитал се увеличи в резултат на увеличението на теглото §N§ в капиталовия алгоритъм с действие от 1 януари 2007 г., тази участваща НЦБ превежда на ЕЦБ на датата на превода сумата, определена в съответствие с параграф 3.
   2.   Ако делът на дадена участваща НЦБ в акумулираната стойност на собствения капитал намалее в резултат на намаляването на теглото §N§ в капиталовия алгоритъм с действие от 1 януари 2007 г., тази участваща НЦБ получава от ЕЦБ на датата на превода сумата, определена в съответствие с параграф 3.
   3.   На или преди датата, на която Управителният съвет одобрява финансовите отчети на ЕЦБ за финансовата 2006 г., ЕЦБ следва да изчисли и потвърди спрямо всяка участваща НЦБ сумата, която тази участваща НЦБ превежда на ЕЦБ в случаите по параграф 1, или сумата, която тази участваща НЦБ получава обратно от ЕЦБ в случаите по параграф 2. Всяка сума, която трябва да бъде преведена или получена, се изчислява чрез умножаване на акумулираната стойност на собствения капитал по абсолютната разлика между теглото в капиталовия алгоритъм на всяка участваща НЦБ към 31 декември 2006 г. и нейното тегло в капиталовия алгоритъм с действие от 1 януари 2007 г., като резултатът се разделя на 100 и се закръглява.
   4.   Сумата по параграф 3 е дължима в еуро на 1 януари 2007 г., но се превежда реално на датата на превода.
   5.   На датата на превода участващата НЦБ или ЕЦБ, която следва да преведе сума съгласно параграфи 1 или 2, превежда отделно и начислената лихва за периода от 1 януари 2007 г. до датата на превода за всяка от съответните суми, дължими от такава участваща НЦБ и от ЕЦБ. Платците и получателите на лихвата следва да съвпадат с платците и получателите на сумите, върху които тя се начислява.
   6.   Ако акумулираната стойност на собствения капитал е по-малка от нула, сумите, които следва да се платят или получат в съответствие с параграфи 3 и 5, се плащат в посока обратна на указаната в параграфи 3 и 5.
   Член 3
   Коригиране на вземанията, съответстващи на прехвърлените чуждестранни резервни активи
   1.   Предвид това, че корекцията на вземанията, съответстващи на прехвърлените чуждестранни резервни активи на Banka Slovenije, е уредена в Решение ЕЦБ/2006/30 от 30 декември 2006 г. относно внасянето на капитала, прехвърлянето на чуждестранните резервни активи и вноскaтa в резервите и провизиите на ЕЦБ от страна на Banka Slovenijе (7), настоящият член урежда корекцията на вземанията, съответстващи на прехвърлените от други участващи НЦБ чуждестранни резервни активи.
   2.   Вземанията на участващите НЦБ се коригират с действие от 1 януари 2007 г. в съответствие с теглата им в коригирания капиталов алгоритъм. Стойността на вземанията на участващите НЦБ с действие от 1 януари 2007 г. е представена в третата колона на таблицата в приложението към настоящото решение.
   3.   По силата на настоящата разпоредба и без никакви допълнителни действия или актове се счита, че всяка участваща НЦБ е превела или получила на 1 януари 2007 г. абсолютната стойност на вземането (в еуро), записано срещу името §N§ в четвъртата колона на таблицата в приложението към настоящото решение, където „-“ означава сума, която участващата НЦБ превежда на ЕЦБ, а „+“ означава сума, която ЕЦБ превежда на участващата НЦБ.
   4.   На първия работен ден на Транс-европейската автоматизирана система за брутен сетълмент на експресни трансфери в реално време („TARGET“) след 1 януари 2007 г. всяка участваща НЦБ превежда или получава абсолютната сума (в еуро), записана срещу името §N§ в четвъртата колона на таблицата в приложението към настоящото решение, където „+“ означава сумата, която участващата НЦБ превежда на Европейската централна банка, а „-“ означава сумата, която Европейската централна банка превежда на участващата НЦБ.
   5.   На първия работен ден на TARGET след 1 януари 2007 г. ЕЦБ и участващите НЦБ, които са длъжни да преведат сумите по параграф 4, превеждат отделно и лихвата, начислявана през периода от 1 януари 2007 г. до датата на превода върху съответните суми, дължими от ЕЦБ и участващите НЦБ. Платците и получателите на лихвата следва да съвпадат с платците и получателите на сумите, върху които тя се начислява.
   Член 4
   Общи разпоредби
   1.   Лихвата, начислена в съответствие с член 2, параграф 5 и член 3, параграф 5, се изчислява на дневна база, използвайки лихвената конвенция реален брой изминали дни върху 360, по лихвен процент равен на пределния лихвен процент, използван от ЕСЦБ в последната §N§ основна рефинансираща операция.
   2.   Всеки превод в съответствие с член 2, параграфи 1, 2 и 5 и член 3, параграфи 4 и 5, се извършва отделно чрез TARGET.
   3.   ЕЦБ и участващите НЦБ, които следва да извършат преводите, посочени в параграф 2, дават своевременно нужните инструкции за надлежното и навременното извършване на тези преводи.
   Член 5
   Заключителни разпоредби
   1.   Настоящото решение влиза в сила на 1 януари 2007 г.
   2.   Решенията ЕЦБ/2003/21 и ЕЦБ/2004/8 се отменят с действие от 1 януари 2007 г.
   3.   Препратките към Решения ЕЦБ/2003/21 и ЕЦБ/2004/8 се считат за препратки към настоящото решение.

      Съставено във Франкфурт на Майн на 15 декември 2006 година.

            Председател на ЕЦБ

         Jean-Claude TRICHET

      (1)  Виж стр. 1 от настоящия брой на Официален вестник.

      (2)  ОВ L 9, 15.1.2004 г., стр. 36.

      (3)  ОВ L 205, 9.6.2004 г., стр. 13.

      (4)  ОВ L 195, 15.7.2006 г., стр. 25.

      (5)  ОВ L 236, 23.9.2003 г., стр. 33.

      (6)  ОВ L 311, 26.11.2005 г., стр. 41.

      (7)  Виж стр. 17 от настоящия брой на Официален вестник.

      ПРИЛОЖЕНИЕ
      ВЗЕМАНИЯ, СЪОТВЕТСТВАЩИ НА ЧУЖДЕСТРАННИТЕ РЕЗЕРВНИ АКТИВИ, ПРЕХВЪРЛЕНИ НА ЕЦБ

                  Участваща НЦБ

                  Вземане, съответстващо на чуждестранни резервни активи, което е прехвърлено на ЕЦБ на 31 декември 2006 г.
                  (EUR)

                  Вземане, съответстващо на чуждестранни резервни активи, което е прехвърлено на ЕЦБ с действие от 1 януари 2007 г.
                  (EUR)

                  Сума за превод
                  (EUR)

                  Nationale Bank van België/ Banque Nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Bank of Greece

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d'Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74 (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Общо (2)

                  39 782 265 621,70

                  40 041 833 998,13

                  + 259 568 376,43

         (1)  Превежда се с действие от датите, посочени в Решение ЕЦБ/2006/30.

         (2)  Вследствие на закръгляването общата сума може да не съответства на сбора от отделните стойности.


title: Решение (ЕС) 2017/1243 на Съвета от 29 май 2017 година за позицията, която трябва да се заеме от името на Европейския съюз в Международната морска организация по време на 98-ата сесия на Комитета по морска безопасност и 71-вата сесия на Комитета за опазване на морската среда във връзка с приемането на измененията на правило II-1/23 от SOLAS, правило II-2/9.4.1.3 от SOLAS, международните кодекси за високоскоростни плавателни съдове от 1994 и 2000 година, Международния кодекс за спасителните средства и допълнение V към Анекс VI към MARPOL

text:
               11.7.2017

               BG

               Официален вестник на Европейския съюз

               L 178/9

         РЕШЕНИЕ (ЕС) 2017/1243 НА СЪВЕТА
   от 29 май 2017 година
   за позицията, която трябва да се заеме от името на Европейския съюз в Международната морска организация по време на 98-ата сесия на Комитета по морска безопасност и 71-вата сесия на Комитета за опазване на морската среда във връзка с приемането на измененията на правило II-1/23 от SOLAS, правило II-2/9.4.1.3 от SOLAS, международните кодекси за високоскоростни плавателни съдове от 1994 и 2000 година, Международния кодекс за спасителните средства и допълнение V към Анекс VI към MARPOL
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Действията на Съюза в сектора на морския транспорт следва да имат за цел подобряването на морската безопасност и опазването на морската среда.

               (2)

               На 97-ата си сесия Комитетът по морска безопасност (MSC) на Международната морска организация (ИМО) одобри изменения на правило II-1/23 и правило II-2/9.4.1.3 от Международната конвенция за безопасност на човешкия живот на море (SOLAS), на кодексите за високоскоростни плавателни съдове от 1994 и 2000 г., на Международния кодекс за спасителните средства и на приложението към Резолюция MSC.81(70). Очаква се тези изменения да бъдат приети по време на 98-ата сесия на MSC, която ще се проведе през юни 2017 г.

               (3)

               На 70-ата си сесия Комитетът за опазване на морската среда (MEPC) на ИМО договори изменения на допълнение V към Анекс VI към Международната конвенция за предотвратяване на замърсяването от кораби (Анекс VI към MARPOL) във връзка с информацията, която да се включва в разписката за доставено гориво. Очаква се тези изменения да бъдат приети по време на 71-вата сесия на МЕРС, която ще се проведе през юли 2017 г.

               (4)

               На 95-ата и 96-ата си сесия Комитетът по морска безопасност на ИМО одобри няколко проектоизменения на правило II-1 от SOLAS относно разделянето на отсеци и устойчивостта при авария. Позицията, която трябва да се заеме от името на Съюза по отношение на тези изменения, беше установена в Решение (ЕС) 2016/2077 на Съвета (1)

               (5)

               На 97-ата си сесия Комитетът по морска безопасност на ИМО постигна съгласие да отложи приемането на повечето проектоизменения на правило II-1 от SOLAS относно правилата за разделянето на отсеци и устойчивостта при авария до 98-та си сесия, а във връзка с измененията на правило II-1/6 относно формулата за индекса за необходимото делене на отсеци R Комитетът постигна съгласие, че никакви бъдещи изменения на правило II-1/6 не следва да понижават сегашното равнище на безопасност.

               (6)

               Следователно позицията, която трябва да се заеме от името на Съюза, определена в член 2, параграф 1, буква а) и параграф 2 от Решение (ЕС) 2016/2077, остава в сила.

               (7)

               На 97-ата си сесия Комитетът по морска безопасност на ИМО постигна съгласие за хармонизиране на текста на правила II-1/22, II-1/23 и II-1/24 по отношение на съществуването на множество формулировки за сходни изисквания и актуализирането на съществуващите препратки, без да се променя съдържанието на одобрените преди това изменения. Правило II-1/23 се отнася до специални изисквания за ро-ро пътнически кораби и не е обхванато от позицията, която трябва да се заеме от името на Съюза, определена в Решение (ЕС) 2016/2077. Директива 2009/45/ЕО на Европейския парламент и на Съвета (2) се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г., както е изменена.

               (8)

               Измененията на правило II-2/9.4.1.3 от SOLAS поясняват изискванията за пожароустойчивост на прозорците на пътническите кораби, превозващи не повече от 36 пътници, както и на корабите със специално предназначение с повече от 60 (но не повече от 240) лица на борда. Корабите, превозващи не повече от 36 пътници, следва да осигуряват същото равнище на безопасност като тези, превозващи повече от 36 пътници. Директива 2009/45/ЕО се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г., както е изменена. В глава II-2, част Б.10.4 от приложение I към посочената директива е предвидено, че при пътническите кораби, превозващи не повече от 36 пътници, особено внимание трябва да се обърне на противопожарната цялост на прозорците, разположени срещу зоните за качване в отворени или затворени спасителни лодки и спасителни салове, и противопожарната цялост на прозорците, разположени под такива зони по такъв начин, че тяхната повреда при пожар би попречила на спускането на вода или качването на пътници в спасителните лодки или спасителните салове.

               (9)

               Измененията на кодексите за високоскоростни плавателни съдове поясняват прилагането на точки 8.10.1.4 — 8.10.1.6 от тях относно освобождаването от задължението за превоз на дежурни лодки на високоскоростни плавателни съдове с дължина под 20 m и съответно под 30 m. Високоскоростните плавателни съдове под 30 m за целите на кодекса от 2000 г. и под 20 m за целите на кодекса от 1994 г. могат да бъдат освободени от задължението да превозват дежурна лодка, стига да са изпълнени изискванията на точка 8.10.1.6 в двата кодекса, което включва нова точка, а именно да е възможно изваждането на лице в безпомощно състояние от водата в хоризонтално или почти хоризонтално положение на тялото. Директива 2009/45/ЕО се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г., както е изменена.

               (10)

               Международният кодекс за спасителни средства определя международни изисквания за спасителни средства, обхванати от глава III от Конвенцията SOLAS от 1974 г., както е изменена. Измененията на точки 6.1.1.5 и 6.1.1.6 от Международния кодекс за спасителни средства и на част 1, точка 8.1.1 от приложението към Резолюция MSC.81(70) осигуряват последователност по отношение на статичните изпитвания и техните натоварвания, на които устройствата за спускане на вода, включително конструктивните им елементи и лебедките, трябва да издържат. Посочените изменения следва да бъдат третирани като незначителни поправки. Устройствата за спускане на вода и лебедките са посочени в Регламент за изпълнение (ЕС) 2017/306 на Комисията (3), който съдържа позовавания на Международния кодекс за спасителни средства и на Резолюция MSC.81(70) във връзка с позиции MED/1.21, 1.23, 1.24 и 1.25 по отношение на устройствата за спускане на вода и позиции MED/1.41a, 1.41б, 1.41в, 1.41г и 1.41д по отношение на лебедките. Следователно те попадат в обхвата на Директива 2014/90/ЕС на Европейския парламент и на Съвета (4).

               (11)

               Измененията на допълнение V към Анекс VI към MARPOL съдържат пояснение, че корабите, удовлетворяващи изискванията на Анекс VI към MARPOL за съдържанието на сяра в горивото в зоните за контрол на емисиите чрез еквивалентни средства (системи за пречистване на отработени газове (EGCS), могат да позволяват на доставчика след уведомяване от купувача да декларира в разписката за доставено гориво, че то е предназначено за използване от кораб, който отговаря на изискванията за съдържанието на сяра чрез еквивалентни средства. Предвид нарастващия брой на корабите, оборудвани с EGCS, измененията в допълнение V към Анекс VI към MARPOL са необходими за привеждане на стандартния текст на разписката за доставено гориво в съответствие с факта, че корабите могат да продължат да използват горива с по-високо съдържание на сяра дори след влизането в сила на изискванията за съдържание на сяра от 0,10 % в зоните за контрол на емисиите, считано от 1 януари 2015 г. Изискванията на Анекс VI към MARPOL по отношение на ограничаването на емисиите на SOx са въведени в законодателството на Съюза с Директива (ЕС) 2016/802 на Европейския парламент и на Съвета (5). Член 6, параграф 9, букви б) и в), както и член 13, параграф 2, буква а) от посочената директива се отнасят до разписката за доставеното гориво като основен механизъм за гарантиране на спазването на посочената директива. Еквивалентните методи за осигуряване на съответствие се считат за алтернативни методи за намаляване на емисиите, според определението в член 2, буква о) от посочената директива, и може да се използват, стига корабите, които използват съответния метод за намаляване на емисиите, трайно да постигат намаления на емисиите на серен диоксид, поне равни на намаленията, които биха били постигнати чрез използване на корабни горива, отговарящи на изискванията на директивата.

               (12)

               Съюзът не е член на ИМО, нито е договаряща страна по съответните конвенции и кодекси. Поради това Съветът следва да упълномощи държавите членки да изложат позицията на Съюза и да изразят съгласието си да бъдат обвързани от въпросните изменения до степента, до която те попадат в изключителната компетентност на Съюза,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза на 98-ата сесия на Комитета по морска безопасност на ИМО, е да се изрази съгласие с приемането на следните изменения:

               а)

               измененията на правило II-1/23 от SOLAS, както е определено в приложение 1 към документ MSC 97/WP.5 на ИМО, с измененията, предложени в документи MSC 97/3/5 и MSC 97/3/4 на ИМО;

               б)

               измененията на правило II-2/9.4.1.3 от SOLAS, както е определено в приложение 13 към документ MSC 97/22/Add.1 на ИМО;

               в)

               измененията на кодексите за високоскоростни плавателни съдове, както са определени в приложения 15 и 16 към документ MSC 97/22/Add.1 на ИМО;

               г)

               измененията на Международният кодекс за спасителните средства и приложението към Резолюция MSC.81(70), както са определени в приложение 17 към документ MSC 97/22/Add.1 на ИМО и в приложение 1 към документ MSC 98/3/1 на ИМО.

         Член 2
   Позицията, която трябва да се заеме от Съюза по време на 71-вата сесия на Комитета по опазване на морската среда към ИМО, е да бъде изразено съгласие с приемането на измененията на допълнение V към Анекс VI към Конвенцията MARPOL, както са изложени в приложение 7 към документ MEPC 70/18/Add.1 на ИМО.
   Член 3
   1.   Позициите, които трябва да се заемат от името на Съюза, както е посочено в членове 1 и 2, се изразяват от членуващите в ИМО държави членки, действащи съвместно в интерес на Съюза.
   2.   Незначителни промени в позициите, посочени в членове 1 и 2, могат да бъдат договаряни без допълнително решение на Съвета.
   Член 4
   Държавите членки се упълномощават да дадат съгласието си да бъдат обвързани, в интерес на Съюза, от промените, посочени в членове 1 и 2, до степента, до която тези изменения попадат в изключителната компетентност на Съюза.
   Член 5
   Адресати на настоящото решение са държавите членки.

      Съставено в Брюксел на 29 май 2017 година.

            За Съвета

            Председател

         C. CARDONA

      (1)  Решение (ЕС) 2016/2077 на Съвета от 17 октомври 2016 г. относно позицията, която трябва да се заеме от името на Европейския съюз в рамките на Международната морска организация (ИМО) по време на 70-ата сесия на Комитета по опазване на морската среда и на 97-ата сесия на Комитета по морска безопасност във връзка с приемането на измененията на Анекс VI към Конвенцията MARPOL, на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Конвенцията SOLAS, на Конвенцията STCW и съответния кодекс, на Кодекса за системите за пожарна безопасност и на Кодекса за подобрената програма за преглед от 2011 г. (ОВ L 320, 26.11.2016 г., стр. 36).

      (2)  Директива 2009/45/ЕО на Европейския парламент и на Съвета от 6 май 2009 г. за правилата за безопасност и стандартите за пътническите кораби (ОВ L 163, 25.6.2009 г., стр. 1).

      (3)  Регламент за изпълнение (ЕС) 2017/306 на Комисията от 6 февруари 2017 г. посочващ изискванията към проектирането, конструкцията и експлоатационните показатели, както и стандартите за изпитване на морско оборудване (ОВ L 48, 24.2.2017 г., стр. 1).

      (4)  Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (ОВ L 257, 28.8.2014 г., стр. 146).

      (5)  Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (ОВ L 132, 21.5.2016 г., стр. 58).


title: Решение (ЕС) 2016/551 на Съвета от 23 март 2016 година за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица

text:
               9.4.2016

               BG

               Официален вестник на Европейския съюз

               L 95/9

         РЕШЕНИЕ (ЕС) 2016/551 НА СЪВЕТА
   от 23 март 2016 година
   за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейския съюз и Република Турция за обратно приемане на незаконно пребиваващи лица („Споразумението“) беше сключено с Решение 2014/252/ЕС на Съвета (1) и влезе в сила на 1 октомври 2014 г. Съгласно член 24, параграф 3 от Споразумението разпоредбите на членове 4 и 6 от Споразумението относно обратното приемане на граждани на трети държави и на лица без гражданство трябва да се прилагат от 1 октомври 2017 г.

               (2)

               На срещата на върха, проведена на 29 ноември 2015 г., Съюзът и Турция изразиха своето политическо съгласие, че Споразумението следва да започне да се прилага изцяло от 1 юни 2016 г.

               (3)

               В член 19, параграф 1, буква б) от Споразумението се предвижда, че Съвместният комитет за обратно приемане взема решения относно изпълнителните мерки, необходими за еднообразното прилагане на Споразумението. Следователно е целесъобразно с решение на Съвместния комитет за обратно приемане да бъдат установени изпълнителните мерки, необходими за определянето на по-ранна дата, а именно 1 юни 2016 г., от която да започнат да се прилагат задълженията по членове 4 и 6 от Споразумението.

               (4)

               Обединетото кралство е обвързано от Споразумението и следователно участва в приемането на настоящото решение.

               (5)

               Ирландия не е обвързана от Споразумението, нито от неговото прилагане и следователно не участва в приемането на настоящото решение.

               (6)

               Дания не е обвързана от Споразумението, нито от неговото прилагане и следователно не участва в приемането на настоящото решение.

               (7)

               Като се има предвид гореизложеното, е необходимо да бъде установена позицията, която трябва да бъде заета от името на Съюза в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде заета от името на Съюза в рамките на Съвместния комитет за обратно приемане ЕС — Турция, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция за обратно приемане на незаконно пребиваващи лица, се основава на проекта на решение на Съвместния комитет за обратно приемане, приложен към настоящото решение.
   Могат да се приемат незначителни изменения на посочения проект на решение, без да е необходимо друго решение на Съвета.
   Член 2
   Настоящото решение влиза в сила в деня на приемането му.

      Съставено в Брюксел на 23 март 2016 година.

            За Съвета

            Председател

         A.G. KOENDERS

      (1)  Решение 2014/252/ЕС на Съвета от 14 април 2014 г. относно сключването на Споразумението между Европейския съюз и Република Турция за обратно приемане на незаконно пребиваващи лица (ОВ L 134, 7.5.2014 г., стр. 1).

      ПРОЕКТ НА
      РЕШЕНИЕ № 2/2016 НА СЪВМЕСТНИЯ КОМИТЕТ ЗА ОБРАТНО ПРИЕМАНЕ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКИЯ СЪЮЗ И РЕПУБЛИКА ТУРЦИЯ ЗА ОБРАТНО ПРИЕМАНЕ НА НЕЗАКОННО ПРЕБИВАВАЩИ ЛИЦА
      от
      относно изпълнителните мерки за прилагането от 1 юни 2016 г. на членове 4 и 6 от Споразумението
      КОМИТЕТЪТ,
      Като взе предвид Споразумението между Европейския съюз и Република Турция за обратно приемане на незаконно пребиваващи лица, и по-специално член 19, параграф 1, буква б) от него,
      като има предвид, че:

                  (1)

                  Споразумението между Европейския съюз и Република Турция за обратно приемане на незаконно пребиваващи лица („Споразумението“) влезе в сила на 1 октомври 2014 г.

                  (2)

                  В член 24, параграф 3 от Споразумението се предвижда, че задълженията, свързани с обратното приемане на граждани на трети държави и на лица без гражданство, както е установено в членове 4 и 6 от Споразумението, започват да се прилагат едва три години след влизането в сила на Споразумението.

                  (3)

                  Като има предвид политическото съгласие, постигнато от двете страни на срещата на върха между ЕС и Турция, проведена на 29 ноември 2015 г., Споразумението да започне да се прилага изцяло от юни 2016 г.,

            РЕШИ ДА ПРИЕМЕ СЛЕДНАТА ИЗПЪЛНИТЕЛНА МЯРКА:
      Член 1
      Задълженията, посочени в членове 4 и 6 от Споразумението, свързани с обратното приемане на граждани на трети държави и на лица без гражданство, се прилагат от 1 юни 2016 г.
      Член 2
      Настоящото решение е задължително след като бъдат изпълнени необходимите вътрешни процедури, които се изискват от правото на страните.

         Съставено в …

            …

               (За Европейския съюз)

            …

               (За Република Турция)